คือเริ่มกินยาคุมแผงที่2แบบรายเดือนวันที่10กย.แล้วมีอะไรกับแฟนแบบหลั่งในวันที่12กย.แล้วมีอีกครั้งวันที่19กย.แต่กินยาคุมแบบฉุกเฉนไปด้วย แล้ววันที่27กย.มีเลือดออกแบบกระปิดกระปอย นี้คือเลือดล้างหน้าเด็กหรือป่าวคะ
สวัสดีค่ะ การใช้ยาคุมแบบแผงรายเดือนนั้น เป็นการคุมกำเนิดที่มีประสิทธิภาพมาก หากกินทุกวันติดต่อกันจนหมดแผง ควรเริ่มกินภายใน 5 วันแรกของรอบเดือน หรือถ้าเริ่มช่วงอื่นจะต้องกินติดต่อกันให้ครบ 7 วันก่อนโดยถ้าเริ่มกินช่วงอื่นของเดือน กินยังไม่ครบ 7 วัน มีเพศสัมพันธ์ อาจมีข้อบ่งชี้การใช้ยาคุมฉุกเฉิน แต่ถ้ากินครบ 7 วันแล้ว ไม่จำเป็นต้องกินยาคุมฉุกเฉินร่วมเข้าไปอีกหลังการใช้ยาคุมฉุกเฉินไปแล้ว อาจมีเลือดออกผิดปกติทางช่องคลอดตามมาได้ภายในอีกประมาณ 1-2 สัปดาห์ และจะค่อยๆหายไปเอง ควรตรวจยืนยันการตั้งครรภ์ทางปัสสาวะอีกครั้ง ซึ่งให้ผลบวกได้ 2-3 สัปดาห์หลังมีเพศสัมพันธ์อาการดังกล่าวมาอาจจะเป็นเลือดจากผลข้างเคียงยาหรือเลือดตามหลังการตกไข่หรือเลือดล้างหน้าเด็กได้เช่นกัน แต่ถ้ากินยาคุมฉุกเฉินอย่างถูกต้องภายใน 72 ชั่วโมง โอกาสตั้งครรภ์มีน้อย สามารถซื้อชุดตรวจครรภ์มายืนยันอีกครั้งค่ะ